‘હેલ્લો પાકિસ્તાની હું ગુજરાતી’ નાટકમાં કુલ બાર ઍક્ટર છે જેમાંથી સાત ઍક્ટર ડબલ રોલ કરે છે. સેટ અને પ્રૉપર્ટી માટે સામાન્ય રીતે ત્રણથી પાંચ વ્યક્તિઓ બૅકસ્ટેજનું કામ સંભાળતી હોય છે, પણ આ નાટકમાં બાર વ્યક્તિઓ બૅકસ્ટેજ સંભાળવાની છે. નાટકના ડિરેક્ટર વિપુલ મહેતા અને નાટકના રાઇટર પ્રણવ ત્રિપાઠી છે. સંજય ગોરડિયા કહે છે, ‘આજે ઇલેક્ટ્રૉનિક મિડિયાનો મારો છે એવા સમયે ‘મિડ-ડે’ જે રીતે ન્યુઝ પીરસે છે એ ખરેખર સરાહનીય છે. જો મેં ભાવેશનો રિપોર્ટ ન વાંચ્યો હોત તો આ રવિવારે મારું ‘હાથીભાઈ સાથીભાઈ’ કૉમેડી નાટક રિલીઝ થતું હોત, પણ ‘મિડ-ડે’ના કારણે હું કંઈક નવું કરી શક્યો એનો મને આનંદ છે અને સર્જનાત્મક વ્યક્તિ તરીકે મને એનો સંતોષ પણ છે.’